## Odluka o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjih škola i učeničkih domova u 2014. godini

### NN 7/2014 (20.1.2014.), Odluka o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjih škola i učeničkih domova u 2014. godini

VLADA REPUBLIKE HRVATSKE

111

Na temelju članka 143. Zakona o odgoju i obrazovanju u osnovnoj i srednjoj školi (Narodne novine, br. 87/2008, 86/2009, 92/2010, 105/2010, 90/2011, 16/2012, 86/2012 i 94/2013), Vlada Republike Hrvatske je na sjednici održanoj 16. siječnja 2014. godine donijela

ODLUKU

O KRITERIJIMA I MJERILIMA ZA UTVRĐIVANJE BILANČNIH PRAVA ZA FINANCIRANJE MINIMALNOG FINANCIJSKOG STANDARDA JAVNIH POTREBA SREDNJIH ŠKOLA I UČENIČKIH DOMOVA U 2014. GODINI

I.

Ovom Odlukom utvrđuju se ukupna bilančna prava za financiranje minimalnog financijskog standarda javnih potreba srednjih škola i učeničkih domova i kriteriji i mjerila za utvrđivanje bilančnih prava županijama i Gradu Zagrebu za:

– materijalne i financijske rashode,

– rashode za materijal i dijelove za tekuće i investicijsko održavanje i usluge tekućeg i investicijskog održavanja (u daljnjem tekstu: tekuće i investicijsko održavanje),

– rashode za nabavu proizvedene dugotrajne imovine i dodatna ulaganja na nefinancijskoj imovini.

MATERIJALNI I FINANCIJSKI RASHODI

II.

Županijama i Gradu Zagrebu priznaju se bilančna prava za financiranje materijalnih i financijskih rashoda srednjih škola i učeničkih domova u visini koja osigurava minimalni financijski standard srednjih škola i učeničkih domova.

Obračun ovih prava izvršen je prema kriterijima i mjerilima iz ove Odluke, a sredstva se mogu koristiti samo za financiranje materijalnih i financijskih rashoda i naknada (prema ekonomskoj klasifikaciji) nužnih za realizaciju nastavnog plana i programa javnih potreba srednjoškolskog odgoja i obrazovanja.

Kriterij za utvrđivanje iznosa ukupnih bilančnih prava za financiranje materijalnih i financijskih rashoda u 2014. godini je iznos bilančnih prava za 2013. godinu sukladno zadanim indeksima iz Smjernica ekonomske i fiskalne politike Vlade Republike Hrvatske za razdoblje 2014. – 2016. godine i uputa Ministarstva financija za izradu proračuna jedinica lokalne i područne (regionalne) samouprave za razdoblje 2014. – 2016.

Rashodi za tekuće i investicijsko održavanje, sukladno Računskom planu za proračunsko računovodstvo, odnose se na odjeljak 3224 – Materijal i dijelovi za tekuće i investicijsko održavanje i odjeljak 3232 – Usluge tekućeg investicijskog održavanja.

Županijama i Gradu Zagrebu dodijeljeni rashodi za tekuće i investicijsko održavanje planirani su i osigurani na osnovi prosječnih kalkulativnih cijena kako slijedi: po učeniku 48,62 kuna godišnje, po razrednom odjelu 1.125,55 kuna godišnje, po školskoj zgradi 13.169,15 kuna godišnje za srednje škole i 461,07 kuna godišnje po učeniku za učeničke domove.

Kriterij za utvrđivanje bilančnih prava za sufinanciranje pomoći smještaja i prehrane učenika u učeničkim domovima po županijama i Gradu Zagrebu je broj učenika upisanih 2013./2014. Mjerilo je prosječna cijena od 6.300,00 kuna po učeniku za I. – IV. razred.

PRIKAZ BILANČNIH PRAVA ZA MATERIJALNE I FINANCIJSKE RASHODE I RASHODE ZA TEKUĆE I INVESTICIJSKO ODRŽAVANJA SREDNJIH ŠKOLA ZA 2014. GODINU

-u kunama -

|  |  |  |  |  |
| --- | --- | --- | --- | --- |
| Red. br. | Nositelj financiranja | Materijalni i financijski rashodi  bez rashoda za tekuće  i investicijsko održavanje | Rashodi za i tekuće  i investicijsko održavanje | UKUPNO |
| 0 | 1 | 2 | 3 | 4=3+2 |
| ŽUPANIJE | | | | |
| 1. | Zagrebačka | 10.417.368 | 1.076.096 | 11.493.464 |
| 2. | Krapinsko-zagorska | 8.546.198 | 712.957 | 9.259.155 |
| 3. | Sisačko-moslavačka | 10.551.285 | 968.283 | 11.519.568 |
| 4. | Karlovačka | 10.927.513 | 791.155 | 11.718.668 |
| 5. | Varaždinska\* | 18.690.921 | 1.311.914 | 20.002.835 |
| 6. | Koprivničko-križevačka | 8.111.773 | 649.136 | 8.760.909 |
| 7. | Bjelovarsko-bilogorska | 9.149.766 | 979.410 | 10.129.176 |
| 8. | Primorsko-goranska | 18.744.604 | 1.828.279 | 20.572.883 |
| 9. | Ličko-senjska | 3.069.395 | 341.624 | 3.411.019 |
| 10. | Virovitičko-podravska | 6.233.785 | 616.636 | 6.850.421 |
| 11. | Požeško-slavonska | 5.800.188 | 646.997 | 6.447.185 |
| 12. | Brodsko-posavska | 11.415.916 | 994.354 | 12.410.270 |
| 13. | Zadarska | 14.116.446 | 1.231.468 | 15.347.914 |
| 14. | Osječko-baranjska | 22.064.389 | 2.183.683 | 24.248.072 |
| 15. | Šibensko-kninska | 7.491.361 | 683.432 | 8.174.793 |
| 16. | Vukovarsko-srijemska | 11.946.241 | 1.307.469 | 13.253.710 |
| 17. | Splitsko-dalmatinska | 31.680.125 | 3.101.386 | 34.781.511 |
| 18. | Istarska | 15.312.702 | 1.216.578 | 16.529.280 |
| 19. | Dubrovačko-neretvanska | 9.267.710 | 889.327 | 10.157.037 |
| 20. | Međimurska | 6.291.460 | 757.507 | 7.048.967 |
| 21. | Grad Zagreb | 53.641.965 | 5.018.937 | 58.660.902 |
|  | UKUPNO ŽUPANIJE | 293.471.111 | 27.306.628 | 320.777.739 |

\* U Varaždinskoj županiji materijalni i financijski rashodi su uvećani za 2.000.000 kuna (najam – JPP za 1.500.000 kuna i povećani materijalni rashod za 500.000 kuna), a istovremeno za isti iznos su umanjeni rashodi za nabavu proizvedene dugotrajne imovine i dodatna ulaganja na nefinancijskoj imovini.

PRIKAZ BILANČNIH PRAVA ZA SUFINANCIRANJE MATERIJALNIH I FINANCIJSKIH RASHODA I RASHODA ZA TEKUĆE I INVESTICIJSKO ODRŽAVANJE UČENIČKIH DOMOVA (SMJEŠTAJ I PREHRANA UČENIKA) ZA 2014. GODINU

– u kunama –

|  |  |  |  |  |  |
| --- | --- | --- | --- | --- | --- |
| Red. br. | Nositelj financiranja | Broj učenika u šk. god. 2013./2014. | Materijalni i financijski rashodi bez rashoda za tekuće i investicijsko održavanje | Rashodi za tekuće i investicijsko održavanje | UKUPNO |
| 0 | 1 | 2 | 3 | 4 | 5=3+4 |
| ŽUPANIJE | | | | | |
| 1. | Zagrebačka | 88 | 554.400 | 40.574 | 594.974 |
| 2. | Krapinsko-zagorska | 244 | 1.537.200 | 112.500 | 1.649.700 |
| 3. | Sisačko-moslavačka | 70 | 441.000 | 32.275 | 473.275 |
| 4. | Karlovačka | 270 | 1.701.000 | 124.488 | 1.825.488 |
| 5. | Varaždinska | 293 | 1.845.900 | 135.092 | 1.980.992 |
| 6. | Koprivničko-križevačka | 121 | 762.300 | 55.789 | 818.089 |
| 7. | Bjelovarsko-bilogorska | 295 | 1.858.500 | 136.014 | 1.994.514 |
| 8. | Primorsko-goranska | 787 | 4.958.100 | 362.859 | 5.320.959 |
| 9. | Ličko-senjska | 131 | 825.300 | 60.400 | 885.700 |
| 10. | Virovitičko-podravska | 119 | 749.700 | 54.867 | 804.567 |
| 11. | Požeško-slavonska | 282 | 1.776.600 | 130.021 | 1.906.621 |
| 12. | Brodsko-posavska | 0 | 0 | 0 | 0 |
| 13. | Zadarska | 205 | 1.291.500 | 94.519 | 1.386.019 |
| 14. | Osječko-baranjska | 568 | 3.578.400 | 261.886 | 3.840.286 |
| 15. | Šibensko-kninska | 0 | 0 | 0 | 0 |
| 16. | Vukovarsko-srijemska | 54 | 340.200 | 24.898 | 365.098 |
| 17. | Splitsko-dalmatinska | 572 | 3.603.600 | 263.730 | 3.867.330 |
| 18. | Istarska | 252 | 1.587.600 | 116.189 | 1.703.789 |
| 19. | Dubrovačko-neretvanska | 296 | 1.864.800 | 136.476 | 2.001.276 |
| 20. | Međimurska\* | 153 | 963.900 | 70.543 | 1.034.443 |
| 21. | Grad Zagreb | 1.918 | 12.083.400 | 884.325 | 12.967.725 |
|  | UKUPNO ŽUPANIJE | 6.718 | 42.323.400 | 3.097.445 | 45.420.845 |

\* Ukupan broj učenika uvećan je za 53 učenika učeničkog doma »Svjetionik« u Međimurskoj županiji za koji se osiguravaju samo materijalni rashodi za smještaj i prehranu učenika.

RASHODI ZA NABAVU PROIZVEDENE DUGOTRAJNE IMOVINE I DODATNA ULAGANJA NA NEFINANCIJSKOJ IMOVINI ZA 2014. GODINU

III.

Rashodi za nabavu proizvedene dugotrajne imovine i dodatna ulaganja na nefinancijskoj imovini, sukladno Računskom planu za proračunsko računovodstvo, odnose se na skupinu 42 – Rashodi za nabavu proizvedene dugotrajne imovine i skupinu 45 – Rashodi za dodatna ulaganja na nefinancijskoj imovini.

Županijama i Gradu Zagrebu dodijeljeni rashodi za nabavu proizvedene dugotrajne imovine i dodatna ulaganja na nefinancijskoj imovini planirani su i osigurani na osnovi prosječnih kalkulativnih cijena kako slijedi: po učeniku 133,60 kuna godišnje, po razrednom odjelu 3.092,95 kuna godišnje i po školskoj zgradi 7.805,26 kuna godišnje.

IZRAČUN BILANČNIH PRAVA ZA RASHODE ZA NABAVU PROIZVEDENE DUGOTRAJNE IMOVINE I DODATNA ULAGANJA NA NEFINANCIJSKOJ IMOVINI ZA 2014.GODINU

– u kunama -

|  |  |  |  |  |  |  |
| --- | --- | --- | --- | --- | --- | --- |
| Red. br. | Nositelj financiranja | Opseg djelatnosti | | | | Rashodi za nabavu proizvedene dugotrajne imovine i dodatna ulaganja na nefinancijskoj imovini |
| Broj učenika u šk. god. 2013./2014. (izvor E-matica) | Broj razred. odjela u šk. god. 2013./2014. (izvor E-matica) | Broj građevina u šk. god. 2012./2013. | Broj učenika u učeničkim domovima u šk. god. 2013./2014. |
| 0 | 1 | 2 | 3 | 4 | 5 | 6 |
| ŽUPANIJE | | | | | | |
| 1. | Zagrebačka | 7.456 | 283 | 30 | 88 | 2.105.563 |
| 2. | Krapinsko-zagorska | 5.462 | 222 | 15 | 244 | 1.533.421 |
| 3. | Sisačko-moslavačka | 6.352 | 270 | 27 | 70 | 1.894.447 |
| 4. | Karlovačka | 5.260 | 230 | 21 | 270 | 1.578.009 |
| 5. | Varaždinska\* | 8.468 | 402 | 34 | 293 | 640.045 |
| 6. | Koprivničko-križevačka | 5.117 | 227 | 11 | 121 | 1.471.573 |
| 7. | Bjelovarsko-bilogorska | 5.884 | 265 | 30 | 295 | 1.839.875 |
| 8. | Primorsko-goranska | 10.898 | 475 | 58 | 787 | 3.377.797 |
| 9. | Ličko-senjska | 1.739 | 88 | 12 | 131 | 598.168 |
| 10. | Virovitičko-podravska | 3.835 | 195 | 16 | 119 | 1.240.354 |
| 11. | Požeško-slavonska | 4.265 | 180 | 18 | 282 | 1.267.018 |
| 12. | Brodsko-posavska | 7.261 | 289 | 24 | 0 | 2.051.237 |
| 13. | Zadarska | 8.126 | 357 | 33 | 205 | 2.447.366 |
| 14. | Osječko-baranjska | 14.085 | 618 | 61 | 568 | 4.269.278 |
| 15. | Šibensko-kninska | 4.901 | 220 | 15 | 0 | 1.452.287 |
| 16. | Vukovarsko-srijemska | 8.321 | 381 | 36 | 54 | 2.571.064 |
| 17. | Splitsko-dalmatinska | 21.647 | 978 | 72 | 572 | 6.478.860 |
| 18. | Istarska | 7.403 | 375 | 33 | 252 | 2.406.450 |
| 19. | Dubrovačko-neretvanska | 5.617 | 255 | 25 | 296 | 1.734.248 |
| 20. | Međimurska | 4.466 | 211 | 23 | 153 | 1.428.778 |
| 21. | Grad Zagreb | 38.787 | 1.485 | 111 | 1.918 | 10.641.243 |
|  | UKUPNO ŽUPANIJE: | 185.350 | 8.006 | 705 | 6.718 | 53.027.081 |

\* U Varaždinskoj županiji rashodi za nabavu proizvedene dugotrajne imovine i dodatna ulaganja na nefinancijskoj imovini su umanjeni za 2.000.000 kuna (najam – JPP za 1.500.000 kuna i materijalni rashodi za 500.000 kuna), a istovremeno za isti iznos su uvećani materijalni i financijski rashodi.

Rashode za nabavu proizvedene dugotrajne imovine i dodatna ulaganja na nefinancijskoj imovini županije i Grad Zagreb planiraju i troše na osnovi Plana rashoda za nabavu proizvedene dugotrajne imovine i dodatna ulaganja na nefinancijskoj imovini za 2014. godinu, u kojem se planiraju kapitalni projekti srednjeg školstva koji će se realizirati tijekom 2014. godine.

Plan rashoda za nabavu proizvedene dugotrajne imovine i dodatna ulaganja na nefinancijskoj imovini sadrži sve kapitalne projekte u srednjem školstvu bez obzira na izvore sredstava iz kojih se financiraju.

Pritom, Plan mora obavezno sadržavati prikaz kapitalnih projekata koji se financiraju rashodima za nabavu proizvedene dugotrajne imovine i dodatna ulaganja na nefinancijskoj imovini iz stupca 6 prethodne tablice. U slučaju da nositelji financiranja mogu osigurati i druge izvore sredstava, u Planu se također prikazuju i kapitalni projekti koji se financiraju iz tih izvora, kao što su vlastita proračunska sredstva za kapitalne projekte u srednjem školstvu, uzeti zajmovi za kapitalne projekte u srednjem školstvu, transferi iz drugih proračuna i sl.

Plan rashoda za nabavu proizvedene dugotrajne imovine i dodatna ulaganja na nefinancijskoj imovini donosi nadležno tijelo nositelja financiranja (županije i Grada Zagreba) u skladu sa zakonom i statutom, najkasnije do 15. svibnja 2014. godine.

Izmjene i dopune Plana rashoda za nabavu proizvedene dugotrajne imovine i dodatna ulaganja na nefinancijskoj imovini, koje donosi nadležno tijelo, vrši se tijekom proračunske godine u suglasnosti s Ministarstvom znanosti, obrazovanja i sporta.

Ministarstvo znanosti, obrazovanja i sporta izdaje prethodne suglasnosti na planove rashoda za nabavu proizvedene dugotrajne imovine i dodatna ulaganja na nefinancijskoj imovini. Po dobivanju pisane prethodne suglasnosti moguće je koristiti sredstva za ove rashode.

Plan rashoda za nabavu proizvedene dugotrajne imovine i dodatna ulaganja na nefinancijskoj imovini treba sadržavati samo ulaganja u kapitalne projekte koji se odnose na izgradnju i opremanje novih građevina, kao i nadogradnju, rekonstrukciju i opremanje postojećih građevina. Pod kapitalnim projektom ne podrazumijevaju se planska investicijska i tekuća održavanja postojećih građevina.

Plan sadrži škole na koje se odnose ulaganja, vrstu i opseg ulaganja, ukupno planirani iznos potreban za realizaciju svih ulaganja obuhvaćenih projektom od početka do kraja projekta i planirani iznos u 2014. godini, i to prema izvorima sredstava:

1. rashodi za nabavu proizvedene dugotrajne imovine i dodatna ulaganja na nefinancijskoj imovini iz stupca 6 prethodne tablice,

2. vlastita proračunska sredstva za kapitalne projekte u školstvu,

3. uzeti zajmovi za kapitalne projekte u školstvu,

4. transferi iz drugih proračuna i sl.

Ministarstvo znanosti, obrazovanja i sporta će izdati uvjetne prethodne suglasnosti na planove koji ne sadrže isključivo kapitalne projekte.

Realizacija ovih rashoda u dijelu koji se odnosi na kapitalne pomoći izravnanja iz državnog proračuna moguća je tek po izvršenju radova i nabavi roba i usluga, a ne anticipativno.

Zahtjevi za realizaciju rashoda za nabavu proizvedene dugotrajne imovine i dodatna ulaganja na nefinancijskoj imovini se provode isključivo putem obrasca DEC-SŠ- 2014., koji je sastavni dio ove Odluke.

PRIJELAZNE I ZAVRŠNE ODREDBE

IV.

Sredstva za financiranje decentraliziranih funkcija srednjeg školstva županije i Grad Zagreb ostvaruju iz dodatnog udjela poreza na dohodak po stopi od 2,2%.

Ako županije i Grad Zagreb iz dodatnog udjela poreza na dohodak po stopi od 2,2% ne ostvare sredstva potrebna za financiranje decentralizirane funkcije srednjeg školstva, razliku do ukupnih bilančnih prava ostvaruju s pozicije izravnanja za decentralizirane funkcije iz Državnog proračuna Republike Hrvatske za 2014. godinu.

Kontrolu ostvarivanja tih prihoda obavlja Ministarstvo financija, a kontrolu izvršavanja rashoda obavlja Ministarstvo znanosti, obrazovanja i sporta.

V.

Županije i Grad Zagreb dužni su donijeti vlastite odluke o kriterijima, mjerilima i načinu financiranja decentraliziranih funkcija srednjih škola i učeničkih domova za 2014. godinu u okvirima bilanciranih sredstava i po namjenama utvrđenim u točkama II. i III. ove Odluke.

VI.

Županije i Grad Zagreb dužni su Ministarstvu znanosti, obrazovanja i sporta izvještaje za razdoblje od 1. siječnja do 31. prosinca 2014. godine dostaviti do 31. ožujka 2015. godine na obrascu SŠ-DEC-IZVJEŠĆE, koji je sastavni dio ove Odluke.

VII.

Županije i Grad Zagreb koji su primijenili model javno privatnog partnerstva (JPP) mogu zatražiti uvećanje materijalnih i financijskih rashoda za iznos najma uz uvjet da se za isti iznos umanje rashodi za nabavu proizvedene dugotrajne imovine i dodatna ulaganja na nefinancijskoj imovini.

VIII.

Ministarstvo znanosti, obrazovanja i sporta, na zahtjev nositelja financiranja, može predložiti Vladi Republike Hrvatske preraspodjelu ili prenamjenu utvrđenih bilančnih prava županijama i Gradu Zagrebu u sklopu ukupno utvrđenih bilančnih prava za financiranje decentraliziranih funkcija srednjeg školstva, ako utvrdi da je zbog realizacije programa javnih potreba u srednjem školstvu i učeničkim domovima to potrebno.

Svoje zahtjeve nositelji financiranja podnose Ministarstvu znanosti, obrazovanja i sporta najkasnije do 30. lipnja 2014. godine, a Ministarstvo znanosti, obrazovanja i sporta je najkasnije do 31. kolovoza 2014. godine dužno predložene izmjene i dopune dostaviti na mišljenje Ministarstvu financija.

IX.

Županije i Grad Zagreb dužni su rashode za materijal, dijelove i usluge tekućeg i investicijskog održavanja i rashode za nabavu proizvedene dugotrajne imovine i dodatna ulaganja na nefinancijskoj imovini realizirati u skladu sa Zakonom o javnoj nabavi.

Županije i Grad Zagreb ne mogu započinjati realizaciju nabave proizvedene dugotrajne imovine i dodatna ulaganja na nefinancijskoj imovini bez izrade investicijskog elaborata u kojem su precizno utvrđeni: opseg radova i usluga, vrijednost radova i usluga, vrijeme realizacije i realni izvori sredstava, kao i prethodne suglasnosti Ministarstva znanosti, obrazovanja i sporta na Plan rashoda za nabavu proizvedene dugotrajne imovine i dodatna ulaganja na nefinancijskoj imovini.

X.

Nadležna tijela županija i Grada Zagreba – nositelji financiranja srednjeg školstva mogu na osnovi vlastite odluke o kriterijima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2014. godini i Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjeg školstva i učeničkih domova u 2014. godini, a uz prethodnu suglasnost Ministarstva znanosti, obrazovanja i sporta i Ministarstva financija, udružiti sredstva za nabavu proizvedene dugotrajne imovine i dodatna ulaganja na nefinancijskoj imovini u osnovnom i srednjem školstvu do razine utvrđene u ovoj Odluci i u Odluci o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2014. godini.

Zahtjevi za suglasnosti za udruživanje dostavljaju se Ministarstvu financija i Ministarstvu znanosti, obrazovanja i sporta najkasnije do 30. lipnja 2014. godine.

XI.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/13-04/584

Urbroj: 50301-04/12-14-4

Zagreb, 16. siječnja 2014.

Predsjednik

Zoran Milanović, v. r.

![](dodatni/430111.jpg)

![](dodatni/430112.jpg)

7 20.01.2014 Odluka o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjih škola i učeničkih domova u 2014. godini

7 20.01.2014 Odluka o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjih škola i učeničkih domova u 2014. godini

7 20.01.2014 Odluka o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjih škola i učeničkih domova u 2014. godini

Odluka, NN 7/2014-111